Kroken kirke (Drangedal)

Kroken kirke er en laftet langkirke fra 1909 i bygda Kroken i Drangedal kommune i Vestfold og Telemark fylke.

Kirken ble innviet som kapell 24. februar 1910 av Biskop Scheldrup. Agder stiftsdireksjon tilrådde i 1987 Kroken som eget sogn uten merknader, og fra 1. januar 1988 ble Kroken eget sogn og «Kroken kapell» ble «Kroken kirke». Sognegrensa mellom Kroken og Drangedal sogn går nedenfor Risdalen.

100-årsjubileet ble feiret med festgudstjeneste søndag 30. mai 2010 med biskop Olav Skjevesland til stede. I anledning 100 års markeringen skrev sokneprest i Drangedal Arne Lauvhjell boken Kroken Kjørke 100 år.

8. september 2013 ble Kroken kirke gjenåpnet etter restaureringen. Kirken framstår nå som en liten brukskirke med plass til 200 personer. Den har blitt kledd på utsiden og fått kjøkken og toaletter samt nytt dåpssakristi. Alterpartiet og den ene langveggen er bevart slik det var opprinnelig.

Litteratur

Eksterne lenker 
 Drangedal kirkelige fellesråd
 
 

Kirker i Drangedal
Kirker i Bamble prosti
Kulturminner i Drangedal
Norske kirker fra 1909
Victor Nordan